સુખની પ્રાપ્તિ માટે મનુષ્યો પોતાના ચિત્તમાં પ્રકટાવવાની તથા પોષવાની વૃત્તિઓને પુષ્ટ કરવા માટે કરવાની બાહ્ય ક્રિયાઓના, એ બધા પ્રકારો છે. યજ્ઞો અનેક જાતના છે. હોમહવન પણ યજ્ઞોના જ પ્રકારો છે. કેટલાક યજ્ઞો દ્રવ્યયજ્ઞો કહેવાય છે. એમાં, જે તે દેવને નામે, અગ્નિની જ્વાળામાં ઘી, હવિષાન્ન (ચોખા, ડદ, તલ વગેરે), સુગંધી પદાર્થો ઈતરની આહુતિઓ અપાય છે. એમાં સ્વર્ગ, લક્ષ્મી, વિદ્યા, ધન, પુત્ર, યશકીર્તિ વગેરેની પ્રાપ્તિઓની કામનાઓ પૂરી કરવાના યજ્ઞો પણ છે. એ સર્વની પાછળનો હેતુ ત્યાગનો છે, પોતાના સમર્પણનો છે. સેવાનો છે. દાનનો છે… પરંતુ, એ બધું વિસારે પાડીને, કેવળ લોભલાલચથી જ યજ્ઞયાગો થવા લાગ્યા, ને હજી થાય છે. પૂજા અર્ચના પણ, કર્મકાંડ જ છે.